《颂言四章为邑侯李虹梁父母奏最赋 其一》
明代·邓云霄

新皇御宇辟层阴，列宿回环紫极深。三载勤劳孚北阙，十奇声望重南金。

传家自有循良谱，拜命堪酬抚字心。好捧宓琴调舜乐，凤鸣清应九韶音。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。